CELEX: 22013D0049
Language: ro
Date: 2013-03-05 00:00:00
Title: Decizia nr. 49/2013 a Comitetului mixt al SEE din 5 aprilie 2013 de modificare a anexei II (Reglementări tehnice, standarde, încercări și certificare) la Acordul privind SEE

29.8.2013   
            
            
               RO
            
            
               Jurnalul Oficial al Uniunii Europene
            
            
               L 231/23
            
         DECIZIA NR. 49/2013 A COMITETULUI MIXT AL SEE
   din 5 aprilie 2013
   de modificare a anexei II (Reglementări tehnice, standarde, încercări și certificare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (1) trebuie încorporat în Acordul privind SEE.
            
         
               (2)
            
            
               Regulamentul (CE) nr. 1223/2009 abrogă, de la 11 iulie 2013, Directiva 76/768/CEE a Consiliului (2), care este încorporată în Acordul privind SEE și care, prin urmare, trebuie abrogată în conformitate cu Acordul privind SEE, cu începere de la 11 iulie 2013.
            
         
               (3)
            
            
               Directiva 95/17/CE a Comisiei (3), care este încorporată în Acordul privind SEE, va deveni caducă ca urmare a abrogării Directivei 76/768/CEE și, prin urmare, trebuie abrogată în conformitate cu Acordul privind SEE, cu începere de la 11 iulie 2013.
            
         
               (4)
            
            
               Prin urmare, anexa II la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   Capitolul XVI din anexa II la Acordul privind SEE se modifică după cum urmează:
   
               1.
            
            
               La punctul 1 (Directiva 76/768/CEE a Consiliului) se adaugă următoarea liniuță:
               
                           „—
                        
                        
                           
                              32009 R 1223: Regulamentul (CE) nr. 1223/2009 al Parlamentului European și al Consiliului din 30 noiembrie 2009 (JO L 342, 22.12.2009, p. 59).”
                        
                     
         
               2.
            
            
               După punctul 1 (Directiva 76/768/CEE a Consiliului), se introduce următorul punct:
               
                           „1a.
                        
                        
                           
                              32009 R 1223: Regulamentul (CE) nr. 1223/2009 al Parlamentului European și al Consiliului din 30 noiembrie 2009 privind produsele cosmetice (JO L 342, 22.12.2009, p. 59).”
                        
                     
         
               3.
            
            
               Textul de la punctul 1 (Directiva 76/768/CEE a Consiliului) și de la punctul 9 (Directiva 95/17/CE a Comisiei) se elimină începând cu 11 iulie 2013.
            
         Articolul 2
   Textele Regulamentului (CE) nr. 1223/2009 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 6 aprilie 2013, cu condiția să se fi efectuat toate notificările prevăzute la articolul 103 alineatul (1) din Acordul privind SEE (4).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 5 aprilie 2013.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 342, 22.12.2009, p. 59.
   
      (2)  JO L 262, 27.9.1976, p. 169.
   
      (3)  JO L 140, 23.6.1995, p. 26.
   
      (4)  Nu au fost semnalate obligații constituționale.